**Міністэрства адукацыі Рэспублікі Беларусь**

**Вучэбна-метадычнае аб’яднанне па гуманітарнай адукацыі**

**ЗАЦВЯРДЖАЮ**

Першы намеснік Міністра адукацыі

Рэспублікі Беларусь

\_\_\_\_\_\_\_\_\_\_\_\_\_\_\_\_\_\_\_

“\_\_\_” \_\_\_\_\_\_\_\_\_\_\_\_\_\_ 2017 г.

Рэгістрацыйны № ТД-\_\_\_\_\_\_\_\_/тып.

**СТЫЛІСТЫКА І КУЛЬТУРА БЕЛАРУСКАГА МАЎЛЕННЯ**

**Тыпавая вучэбная праграма**

**па вучэбнай дысцыпліне па спецыяльнасці**

**1-21 05 01 Беларуская філалогія (па напрамках)**

|  |  |
| --- | --- |
| **УЗГОДНЕНА**Старшыня вучэбна-метадычнага аб’яднання па гуманітарнай адукацыі\_\_\_\_\_\_\_\_\_\_\_\_\_\_\_ С.М. Ходзін \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **УЗГОДНЕНА**Начальнік Упраўленнявышэйшай адукацыіМіністэрства адукацыі Рэспублікі Беларусь \_\_\_\_\_\_\_\_\_\_\_\_\_\_\_ С.А. Каспяровіч \_\_\_\_\_\_\_\_\_\_\_\_\_\_\_\_\_\_\_\_\_\_\_\_Прарэктар па навукова-метадычнай рабоце Дзяржаўнай установы адукацыі «Рэспубліканскі інстытут вышэйшай школы»\_\_\_\_\_\_\_\_\_\_\_\_\_\_\_ І.У. Цітовіч \_\_\_\_\_\_\_\_\_\_\_\_\_\_\_\_\_\_\_\_\_\_\_\_Эксперт-нормакантралёр\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |

**Мінск 2017**

**Складальнікі:**

**К. П. Любецкая,** загадчык кафедры рускай мовы як замежнай і агульнаадукацыйных дысцыплін факультэта даўніверсітэцкай адукацыі Беларускага дзяржаўнага ўніверсітэта, кандыдат філалагічных навук, дацэнт;

**Г. К. Чахоўскі,** дацэнт кафедры сучаснай беларускай мовы філалагічнага факультэта Беларускага дзяржаўнага ўніверсітэта, кандыдат філалагічных навук, дацэнт;

**Т. Л. Чахоўская,** дацэнт кафедры сучаснай беларускай мовы філалагічнага факультэта Беларускага дзяржаўнага ўніверсітэта, кандыдат філалагічных навук, дацэнт.

**Рэцэнзенты:**

Кафедра беларускага мовазнаўства Установы адукацыі “Віцебскі дзяржаўны ўніверсітэт імя П. М. Машэрава”;

**В. П. Русак**, загадчык аддзела сучаснай беларускай мовы філіяла “Інстытут беларускай мовы і літаратуры імя Якуба Коласа і Янкі Купалы” Дзяржаўнай навуковай установы “Цэнтр навуковых даследаванняў беларускай культуры, мовы і літаратуры, доктар філалагічных навук, дацэнт.

**Рэкамендавана да зацвярджэння ў якасці тыпавой праграмы:**

Кафедрай сучаснай беларускай мовы філалагічнага факультэта Беларускага дзяржаўнага ўніверсітэта, пратакол № 4 ад 20 снежня 2016 г.;

Вучэбна-метадычным саветам БДУ, пратакол № 5 ад 30 чэрвеня 2017 г.;

Навукова-метадычным саветам па філалагічных навуках Вучэбна-метадычнага аб’яднання вышэйшых навучальных устаноў Рэспублікі Беларусь па гуманітарнай адукацыі, пратакол № 6 ад 22 мая 2017 г.

Адказны за рэдакцыю: Г. К. Чахоўскі

Адказны за выпуск: Г. К. Чахоўскі

**ТЛУМАЧАЛЬНАЯ ЗАПІСКА**

Тыпавая праграма па вучэбнай дысцыпліне “Стылістыка і культура беларускага маўлення” складзена на аснове адукацыйных стандартаў па спецыяльнасці 1-21 05 01 **“**Беларуская філалогія” (па напрамках).

Курс “Стылістыка і культура беларускага маўлення” ў вышэйшых навучальных установах філалагічнага профілю з’яўляецца заключным этапам у вывучэнні моўнай сістэмы ў цэлым. Ён скіраваны на асэнсаванне студэнтамі заканамернасцей паводзін моўных адзінак розных узроўняў у тыповых сітуацыях зносін, у розных функцыянальна-стылістычных разнавіднасцях мовы, а таксама арыентаваны на фарміраванне навыкаў правільнага, дакладнага, чыстага, выразнага і разнастайнага маўлення.

**Мэта** курса “Стылістыка і культура маўлення” – асэнсаванне і сістэматызацыя тэарэтычных палажэнняў стылістыкі і культуры маўлення. Перад сінтэзаванай дысцыплінай стаіць задача выхавання і павышэння ў моўцаў культуры беларускага маўлення, развіцця ў іх моўнай інтуіцыі і чуйнасці. Вывучэнне стылістыкі і культура маўлення адбываецца ў цеснай сувязі са зместам усіх галін сучаснай лінгвістыкі і дысцыплінамі найперш гуманітарнага цыклу, што тлумачыцца скіраванасцю курса да пазамоўнай рэчаіснасці, паняцці і з’явы якой асэнсоўваюцца праз выяўленне шляхоў іх аптымальнай перадачы ў моўнай форме.

Асноўныя **задачы** курса:

- забяспечыць студэнтаў сістэмай тэарэтычных ведаў па стылістыцы і культуры маўлення;

- спрыяць усведамленню асноўных камунікатыўных якасцей маўлення і спецыфікі іх праяўлення ў розных функцыянальных стылях;

- выпрацаваць свядомае карыстанне літаратурнымі і стылістычнымі моўнымі сродкамі з улікам мэтазгоднасці іх выкарыстання ў канкрэтным тэксце. Фарміраваць навыкі максімальнай актуалізацыі гэтых ведаў у пісьмовай і вуснай форме маўлення;

- сфарміраваць навуковы і метадычны погляд на стылістыку і культуру маўлення як комплексную дысцыпліну, звязаную з гісторыяй беларускай лінгвістычнай, эстэтычнай і рытарычнай думкі, у сувязі з дзейнасцю беларускіх пісьменнікаў і іншых культурных дзеячаў;

- развіваць эстэтычныя адносіны да мовы, вучыць правілам маўленчых паводзін;

* выпрацаваць уменне аналізу тэкстаў рознай жанрава-стылістычнай прыналежнасці;
* спрыяць фарміраванню навыкаў рэдагавання і перакладу тэкстаў.

Месца вучэбнай дысцыпліны ў сістэме падрыхтоўкі спецыяліста адпаведнага профілю, сувязі з іншымі вучэбнымі дысцыплінамі.

Выключную важнасць вучэбны курс мае для будучай прафесійнай дзейнасці філолага-беларусіста, выкладчыка беларускай мовы і літаратуры. Асэнсаванне студэнтамі асноўных праблемных вузлоў “Стылістыкі і культуры беларускага маўлення”: 1) фарміруе моўную і маўленчую кампетэнцыю навучэнцаў, узбагачае іх ведамі асноў навукі аб мове, заканамернасцях і правілах яе функцыянавання; 2) фарміруе камунікатыўную кампетэнцыю навучэнцаў на аснове авалодання наступнымі паняццямі: культура вуснага і пісьмовага маўлення, тэкст, тыпы маўлення, стылі маўлення, жанры маўлення, правілы маўленчых зносін, спосабамі выражэння думкі ў вуснай і пісьмовай форме; 3) развівае творчыя здольнасці навучэнцаў у стварэнні арыгінальных выказванняў розных стыляў, жанраў і тыпаў маўлення; 4) фарміруе маўленчую культуру навучэнцаў на аснове засваення мовы як сістэмы захавання і перадачы культурных каштоўнасцей і сродку асэнсавання беларускай нацыянальнай культуры ў кантэксце сусветнай. Будучаму настаўніку беларускай мовы неабходны як тэарэтычныя веды, так і практычная падрыхтоўка для ўвасаблення ўсіх патрабаванняў школьнай праграмы, арыентаванай у адпаведнасці з прыярытэтамі сучаснай лінгвадыдактыкі на сістэмна-функцыянальны, камунікатыўна-дзейнасны і лінгвакультуралагічны падыходы ў навучанні сучаснай беларускай мове. Веданне агульных пытанняў тэорыі тэксту (структура тэксту, успрыманне тэксту, тыпалогія тэкстаў і інш.), авалоданне навыкамі яго аналізу мае асаблівае значэнне і для будучых літаратурна-рэдакцыйных супрацоўнікаў.

Вучэбны курс цесна звязаны з іншымі вучэбнымі дысцыплінамі: “Сучасная беларуская мова”, “Тэксталогія”, “Літаратурнае рэдагаванне”, “Стылістычнае рэдагаванне і карэктура”.

Тыпавая вучэбная праграма “Стылістыка і культура беларускага маўлення” распрацавана для ВНУ Рэспублікі Беларусь у адпаведнасці з адукацыйным стандартам і тыпавым вучэбным планам для спецыяльнасці 1-21 05 01 “Беларуская філалогія” (па напрамках).

Непасрэднай задачай выкладання дысцыпліны з’яўляецца фарміраванне ў студэнтаў адпаведных акадэмічных, сацыяльна-асобасных і прафесійных кампетэнцый.

Студэнты павінны валодаць наступнымі **акадэмічнымі** **кампетэнцыямі**:

* выкарыстоўваць навукова-тэарэтычныя веды па дысцыпліне для вырашэння тэарэтычных і практычных праблем;
* валодаць даследчыцкімі навыкамі ў галіне стылістыкі;
* валодаць міждысцыплінарнымі падыходамі пры вырашэнні праблем стылістыкі і культуры беларускага маўлення;
* выкарыстоўваць сучасныя камп’ютарныя тэхналогіі ў вучэбным працэсе;
* рэдагаваць і рэцэнзаваць тэксты, рыхтаваць рукапісы да друку.

Студэнты павінны мець наступныя **сацыяльна-асобасныя** **кампетэнцыі**:

* валодаць якасцямі грамадзянскасці і патрыятызму;
* улічваць у прафесійнай дзейнасці этычныя і прававыя нормы, якія рэгулююць сацыяльныя адносіны;
* валодаць здольнасцямі да міжасобасных камунікацый;
* валодаць навыкамі аналізу вучэбна-выхаваўчай сітуацыі.

Выпускнік павінен валодаць **прафесійнымі** **кампетэнцыямі** па відах дзейнасці, бьщь здатны:

*у навукова-даследчай дзейнасці*:

* планаваць, арганізоўваць і весці навукова-даследчую дзейнасць;
* фарміраваць і вырашаць задачы, якія ўзнікаюць у працэсе навукова-даследчай дзейнасці;
* выбіраць неабходныя метады даследавання, мадыфікаваць існуючыя і распрацоўваць новыя метады, зыходзячы з задач аналізу канкрэтнага тэксту;
* выкарыстоўваць у сваёй дзейнасці камп’ютарныя метады збору, апрацоўкі і фіксацыі інфармацыі;
* прадстаўляць вынікі навуковай работы ў выглядзе справаздач, артыкулаў, рэфератаў, аформленых у адпаведнасці з патрабаваннямі;
* карыстацца навуковай і даведачнай літаратурай на розных мовах;

*у літаратурна-рэдакцыйнай дзейнасці*:

* працаваць у выдавецтвах рознага профілю, перыядычных выданнях, сродках масавай інфармацыі;
* прымяняць методыку рэферавання і рэдагавання тэксту;
* выкарыстоўваць у рабоце сучасныя лінгвістычныя канцэпцыі, стратэгіі і падыходы, навыкі рэдактарскай і карэктарскай праўкі;
* рэдагаваць аўтарскі тэкст з улікам сучасных інфармацыйных і камп’ютарных тэхналогій.

*у камп’ютарна-філалагічнай дзейнасці*:

* працаваць з сучаснымі лінгвістычнымі інфармацыйнымі рэсурсамі і камп’ютарнымі сістэмамі;
* прымяняць навыкі працы па камп’ютарным забеспячэнні філалагічнай дзейнасці;
* выкарыстоўваць у прафесійнай дзейнасці ўменні і навыкі па аўтаматызаванай апрацоўцы тэкстаў;
* працаваць з сістэмамі апрацоўкі інфармацыі;
* прымяняць сучасныя камп’ютарныя тэхналогіі пры рабоце з рознымі тэкстамі.

Патрабаванні да засваення навучальнай дысцыпліны “Стылістыка і культура беларускага маўлення” ў адпаведнасці з адукацыйным стандартам.

Студэнт, які засвоіў праграмны матэрыял курса “Стылістыка і культура беларускага маўлення”, павінен ***ведаць***:

- асноўныя тэндэнцыі, кірункі развіцця “Стылістыкі і культуры беларускага маўлення”;

- гісторыю фарміравання вучэбнай дысцыпліны;

- цэнтральныя паняцці “Стылістыкі і культуры беларускага маўлення”;

- функцыянальныя стылі сучаснай беларускай літаратурнай мовы, іх жанравыя разнавіднасці;

- стылістычныя патэнцыі моўных сродкаў, мэтазгоднасць іх выкарыстання ў канкрэтным тэксце;

- сістэму літаратурных норм беларускай мовы, іх рэалізацыю ў функцыянальных стылях;

- умовы і формы маўленчай камунікацыі.

***умець*:**

* класіфікаваць функцыянальныя стылі беларускай літаратурнай мовы;
* аналізаваць і ацэньваць моўныя сродкі, іх стылістычны патэнцыял, мэтазгоднасць выкарыстання ў тэкстах розных стыляў і жанраў;
* карыстацца стылістычна-арталагічнымі паняццямі, катэгорыямі і тэрмінамі ў іх сістэмна-структурных сувязях;
* карыстацца навуковай, даведачнай і метадычнай літаратурай;
* валодаць методыкай перакладу рознастылёвых тэкстаў.

Студэнт павінен ***валодаць***:

* тэарэтычнымі і эмпірычнымі метадамі збору, апрацоўкі і фіксацыі лінгвістычнай інфармацыі;
* навыкамі навукова-даследчыцкай дзейнасці;
* міждысцыплінарнымі падыходамі пры рашэнні стылістычных задач;
* навыкамі аналізу моўных адзінак;
* асноўнымі паняццямі стылістыкі;
* сучаснымі тэхнічнымі сродкамі навучання, інфармацыйнымі і камп’ютарнымі тэхналогіямі ў працэсе самастойнага назапашвання ведаў па сучаснай беларускай мове.

**Патрабаванні да ўзроўню засваення зместу дысцыпліны**

Працэс вывучэння дысцыпліны накіраваны на фарміраванне ў студэнта наступных кампетэнцый:

* валоданне культурай мыслення, здольнасць да аналізу, параўнання, абагульнення інфармацыі;
* валоданне культурай вуснага і пісьмовага маўлення;
* уменне выкарыстоўваць паняційны апарат тэарэтычнай і прыкладной лінгвістыкі для рашэння прафесійных задач;
* уменне структураваць і інтэграваць веды з розных галін прафесійнай дзейнасці;
* уменне бачыць міждысцыплінарныя сувязі дысцыпліны і разумець яе значэнне для будучай прафесіі;
* валоданне асновамі сучаснай інфармацыйнай і бібліяграфічнай культуры;
* валоданне стандартнымі методыкамі пошуку, аналізу і апрацоўкі матэрыялу даследавання;
* фарміраванне здольнасці суадносіць новую інфармацыю з ужо вядомай, лагічна і паслядоўна прэзентаваць вынікі ўласнага даследавання;
* валоданне спосабамі інтэрпрэтацыі камунікатыўных мэт выказвання і тэксту;
* валоданне навыкамі, накіраванымі на атрыманне і абагульненне экспліцытнай і імпліцытнай інфармацыі, змешчанай у тэксце;
* валоданне асноўнымі спосабамі выражэння семантычнай, камунікатыўнай і структурнай пераемнасці паміж структурна-кампазіцыйнымі элементамі выказвання і тэксту.

На лекцыйных занятках студэнтамі набываюцца і засвойваюцца веды тэарэтычнага характару, звязаныя з гісторыяй станаўлення сінтэзаванай дысцыпліны, выпрацоўкай яе тэрміналагічнага апарату, аналізам камунікатыўных якасцей маўлення, асэнсаваннем сістэмы норм сучаснай беларускай літаратурнай мовы з улікам дынамікі і базы іх станаўлення, стылістычнай дыферэнцыяцыяй моўных сродкаў і заканамернасцей іх функцыянавання ў маўленні.

Падчас правядзення практычных заняткаў, мэта – замацаванне і паглыбленне тэарэтычных ведаў, прадугледжваецца фарміраванне прафесійнага падыходу да ацэнкі, тлумачэння і выкарыстання моўных адзінак як элементаў моўнай сістэмы ў розных функцыянальных разнавіднасцях; набыццё навыкаў стылістычнага рэдагавання, размежавання нарматыўных і ненарматыўных моўных варыянтаў, а таксама правядзенне цэласнага стылістычнага аналізу тэксту; ацэнка маўлення з пункту погляду правільнасці, дакладнасці, лагічнасці, выразнасці, багацця, лаканічнасці, чысціні і дарэчнасці.

Важнае значэнне ў працэсе засваення і замацавання ведаў мае кіруемая самастойная работа студэнтаў. Такі від кантролю спрыяе фарміраванню ў студэнтаў навуковых поглядаў, удасканальвае іх здольнасці самастойнага аналізу моўных з’яў і працэсаў. У гэтай сувязі можа быць прапанавана работа рознага характару: падрыхтоўка навукова-даследчых і творчых прац; напісанне навуковых дакладаў і паведамленняў па пэўнай тэме; аналіз перыядычных выданняў, радыё-, тэлеперадач; рэдагаванне тэкстаў; складанне і выкананне тэстаў і інш.

Спіс рэкамендаванай літаратуры ўключае найбольш важныя работы як па ўсім курсе, так і па асобных раздзелах. Пры вывучэнні той або іншай тэмы прадугледжваецца азнаямленне студэнтаў з найноўшымі лінгвістычнымі работамі навукова-тэарэтычнага і метадычнага характару.

Для дыягностыкі могуць выкарыстоўвацца гутаркі, заданні тэставага характару, пісьмовыя работы, камп’ютарнае тэсціраванне, франтальнае апытванне і іншыя формы кантролю.

Размеркаванне гадзін, колькасць якіх на канкрэтны раздзел (тэму) вызначаецца кафедрай з прадстаўлення выкладчыка, рэгламентуецца вучэбным планам.

Курс стылістыкі і культуры беларускага маўлення разлічаны на 124 гадзіны, з іх 50 гадзін адводзіцца на аўдыторныя заняткі (24 – лекцыйныя, 20 – практычных, 6 – кантралюемая самастойная работа студэнтаў).

**ПРЫКЛАДНЫ ТЭМАТЫЧНЫ ПЛАН**

|  |  |  |
| --- | --- | --- |
| № п/п | Назвы раздзелаў, тэм | Размеркаванне аўдыторных гадзінпа тэмах і відах |
| Усяго | Лекцыі | Практычныязаняткі | КСРС |
| 1. | Уводзіны.Гісторыя станаўлення і развіцця стылістыкі і культуры беларускага маўлення. | 4 | 2 | 2 |  |
| 2. | Функцыянальная стылістыка. | 8 | 4 | 4 |  |
| 3. | Стылістыка моўных узроўняў | 8 | 4 | 4 |  |
| 4. | Стылістыка тэксту. | 4 | 2 | 2 |  |
| 5. | Культура беларускага маўлення. | 8 | 4 | 2 | 2 |
| 6. | Камунікатыўныя якасці маўлення. | 8 | 4 | 2 | 2 |
| 7. | Пераклад у ракурсе стылістыкі і культуры маўлення | 6 | 2 | 2 | 2 |
| 8. | Асновы стылістычнага рэдагавання. | 4 | 2 | 2 |  |
| Усяго | 50 | 24 | 20 | 6 |

**ЗМЕСТ ВУЧЭБНАГА МАТЭРЫЯЛУ**

**УВОДЗІНЫ**

Мова як сродак камунікацыі. Камунікатыўная скіраванасць стылістыкі і культуры беларускага маўлення. Творчы патэнцыял мовы і яго асэнсаванне ў нарматыўных крыніцах. Мова як галоўны паказчык этнічнай самасвядомасці, аснова гарманічнага фарміравання маўленчай асобы. Нацыянальныя традыцыі ў моўнай намінацыі і маўленчым этыкеце.

Змест, прадмет і задачы комплекснай дысцыпліны “Стылістыка і культура беларускага маўлення”. Генезіс стылістыкі і культуры маўлення. Стылістыка лінгвістычная і літаратуразнаўчая. Галіны сучаснай стылістыкі (функцыянальная, практычная, экспрэсіўная, стылістыка тэксту, супастаўляльная, гістарычная, мастацкай літаратуры, дэкадзіравання). Статус курса стылістыкі і культуры маўлення ў сучасным мовазнаўстве, яго сувязь з іншымі навуковымі дысцыплінамі.

Тэрмінасістэма стылістыкі і культуры беларускага маўлення: стыль мовы, маўлення, функцыянальны, індывідуальны; падстыль; жанр; стылістычная норма і яе функцыянальна-стылістычныя разнавіднасці, стылістычныя сродкі мовы, стылістычная афарбоўка, двупланавасць стылістычнай афарбоўкі (функцыянальна-стылістычная і эмацыянальна-экспрэсіўная), стылістычныя рэсурсы мовы, стылявая рыса; культура мовы, маўлення, формы маўлення; камунікатыўныя якасці маўлення (правільнасць, дакладнасць, лагічнасць, чысціня, багацце, выразнасць, дарэчнасць, сцісласць); моўная норма; памылкі (маўленчыя, стылістычныя). Метады і прыёмы стылістычнага аналізу (семантыка-стылістычны, параўнальны, статыстычны; аналіз па слоўнікавых паметах, аналіз слова ў кантэксце, стылістычны эксперымент).

**ГІСТОРЫЯ СТАНАЎЛЕННЯ І РАЗВІЦЦЯ**

**СТЫЛІСТЫКІ І КУЛЬТУРЫ БЕЛАРУСКАГА МАЎЛЕННЯ**

Гістарызм у асэнсаванні моўнага функцыянавання.

Папярэднікі сучаснай стылістыкі і культуры беларускага маўлення (антычныя тэорыі мовы і стылю, заходнееўрапейскія, расійскія, беларускія рыторыкі).

Прамоўніцкае майстэрства ў Старажытнай Грэцыі і Рыме. Антычныя рыторыкі. Першыя спробы стылістычнай дыферэнцыяцыі мовы.

Вытокі беларускай стылістыкі і красамоўства на Беларусі ў ХІІ–ХVIІI стст., моўна-стылістычнае багацце твораў К. Тураўскага, Р. Цамблака, Ф. Скарыны, С. Буднага, В. Цяпінскага, Л. Зізанія, М. Сматрыцкага, А. Філіповіча, Х. Філалета, Л. Карповіча, Л. Сапегі, А. Рымшы і інш.

Праблемы стылістыкі і культуры маўлення ў “Практычнай рыторыцы” Сігізмунда Лаўксміна (актуальнасць, асноўныя палажэнні, культурна-гістарычнае значэнне).

Дынаміка нармавання беларускай літаратурнай мовы ў ХХ–ХХІ стст. Уклад беларускіх пісьменнікаў у распрацоўку тэорыі і практыкі стылістыкі і культуры беларускага маўлення (В. Дунін-Марцінкевіч, Ф. Багушэвіч, М. Багдановіч, Я. Купала, Я. Колас, А. Пашкевіч (Цётка), М. Гарэцкі, К. Чорны, У. Дубоўка, К. Крапіва, Я. Брыль, Я. Скрыган, В. Быкаў, Н. Гілевіч, Р. Барадулін і інш.).

Навуковае вывучэнне стылістыкі і культуры маўлення ў беларускай філалогіі (Ф. Янкоўскі, У. Анічэнка, М. Цікоцкі, А. Каўрус, А. Юрэвіч, Р. Шкраба, П. Сцяцко, М. Міхневіч і інш.). Агляд літаратуры па курсе.

**Функцыянальная стылістыка**

Функцыянальная стылістыка як тэарэтычная база стылістыкі і культуры беларускага маўлення.

Паняцце функцыянальнага стылю. Стылема як адзінка стылістыкі. Дыферэнцыяльныя і інтэгральныя прыметы стылемы.

Экстралінгвістычныя і лінгвістычныя прычыны вылучэння функцыянальнага стылю літаратурнай мовы.

Стылеўтваральныя фактары. Аб’ектыўныя стылеўтваральныя фактары як паказчыкі стылю: маўленчая функцыя; форма маўлення (пісьмовая або вусная); ступень спантаннасці і падрыхтаванасці; спосаб камунікацыі; від маўлення (дыялог, маналог, палілог); жанр маўлення; сфера грамадскай дзейнасці, у працэсе якой адбываюцца зносіны. Суб’ектыўныя стылеўтваральныя фактары: сацыяльна-эканамічныя (прафесія, узровень адукацыі, грамадскі статус, сацыяльная прыналежнасць, жыццёвы вопыт і адукацыя; узрост; псіхалагічныя адметнасці моўцаў (характар, адметнасці тэмпераменту); намер камунікантаў; настрой у момант маўлення і інш. Знешнія стылеўтваральныя фактары: культурны ўзровень грамадства; маўленчыя традыцыі, спецыфіка стылістычнай сістэмы; тэхнічныя магчымасці і сродкі камунікацыі.

Тыпалагічныя прыметы функцыянальных стыляў і падстыляў: тэматыка, прызначэнне, якасці стылю/падстылю, моўныя сродкі стылю/падстылю. Маўленчыя жанры ў беларускай мове: сацыяльна-палітычнае красамоўства; акадэмічнае красамоўства (красамоўства ў ВНУ; красамоўства ў школе); сацыяльна-побытавае красамоўства; судовае красамоўства; вайсковае красамоўства; дыпламатычнае красамоўства. Вызначэнне стылявой прыналежнасці тэксту паводле набору тыпалагічных прымет стылю/падстылю.

Супрацьпастаўленасць стыляў паводле вуснай (размоўны) і пісьмовай (астатнія стылі) формаў маўлення.

Характарыстыка функцыянальных стыляў беларускай мовы.

*Афіцыйна-справавы стыль* у беларускай мове.

З гісторыі развіцця функцыянальнага стылю. Адміністрацыйная і прававая сферы выкарыстання, інфармацыйная і пабуджальная функцыі. Дакладнасць, лагічнасць, лаканічнасць як стылеўтваральныя рысы. Стабільнасць, замкнёнасць, уніфікацыя, стандартызаванасць, “канцылярыт”, аб’ектыўнасць і дакументальнасць як адметныя рысы стылю. Неаднароднасць функцыянальнага стылю: адміністрацыйна-канцылярскі, уласна заканадаўчы, дыпламатычны і парламенцкі падстылі. Тыпалогія жанраў афіцыйна-справавога стылю. Рэалізацыя стылю ў пісьмовай і вуснай формах маўлення. Лексічныя, марфалагічныя, сінтаксічныя моўныя асаблівасці тэкстаў. Сістэмнасць функцыянавання экстралінгвістычных сродкаў: рубрыкацыя тэксту, комплекс абавязковых рэквізітаў, парадак іх размяшчэння, шрыфтавое вылучэнне ключавых адзінак тэксту, выкарыстанне шаблонных тэкстаў (анкеты, табліцы і інш.).

Аналіз і рэдагаванне тэкстаў афіцыйна-справавога стылю.

*Навуковы стыль* у беларускай мове.

З гісторыі фарміравання навуковага стылю. Абслугоўванне разнастайных галін ведаў. Атрыманне, перадача, захаванне навуковых ведаў як асноўныя функцыі стылю. Абагуленасць, лагічнасць, абстрактнасць, аб’ектыўнасць, доказнасць, аргументаванасць, лаканічнасць, інфармацыйная насычанасць, адсутнасць вобразнасці як стылеўтваральныя рысы навуковых тэкстаў. Уласна навуковы, навукова-вучэбны і навукова-папулярны падстылі. Тыпалогія жанраў навуковага стылю. Рэалізацыя стылю пераважна ў пісьмовай форме. Навуковая мова як асаблівая моўная падсістэма. Лексіка-фразеалагічныя, марфалагічныя, сінтаксічныя асаблівасці навуковых тэкстаў. Формы падачы чужога маўлення ў навуковым тэксце: цытаты, спасылкі. Кампазіцыйнае афармленне навуковых тэкстаў.

Аналіз і рэдагаванне тэкстаў навуковага стылю.

*Публіцыстычны стыль* у беларускай мове.

З гісторыі станаўлення і фарміравання публіцыстычнага стылю. Інфармацыйная, аналітычная, агітацыйная, ацэначная функцыі стылю. Рэалізацыя функцыі ўздзеяння. Полевая структура публіцыстычнага стылю. Газетна-публіцыстычны, радыё- і тэлежурналісцкі, прамоўніцкі (агітацыйны, масава-палітычны, палітычна-ідэалагічны) падстылі.Варыятыўнасць стылявых уласцівасцей у залежнасці ад жанравых разнавіднасцей. Тыпалогія жанраў публіцыстычнага стылю. Грамадска-палітычная тэрміналогія. Лексічныя, фразеалагічныя, марфалагічныя, сінтаксічныя асаблівасці публіцыстычных тэкстаў.

Аналіз і рэдагаванне тэкстаў публіцыстычнага стылю.

*Гутарковы* (*размоўны*) *стыль* у беларускай мове.

Месца гутарковага стылю ў сістэме функцыянальных стыляў сучаснай беларускай мовы. Неафіцыйнасць, нязмушанасць, спантаннасць, непасрэднасць і непадрыхтаванасць як прыметы стылю. Вобразнасць, разнастайнасць, эліптычнасць, экспрэсіўнасць як асноўныя маўленчыя якасці гутарковых тэкстаў. Роля інтанацыі, жэстаў, мімікі, рухаў суразмоўцаў. Гутаркова-афіцыйны і ўласна гутарковы падстылі. Тыпалогія жанраў гутарковага стылю. Формы рэалізацыі гутарковага стылю. Моўная гульня. Лексічныя, фразеалагічныя, марфалагічныя, сінтаксічныя асаблівасці гутарковых тэкстаў.

Аналіз тэкстаў гутарковага стылю.

*Мастацкі стыль* (стыль мастацкай літаратуры) у беларускай мове.

Месца мастацкага стылю ў сістэме функцыянальных стыляў беларускай мовы і яго роля ў стылістычнай спецыялізацыі беларускай мовы. Функцыі мастацкага стылю: камунікатыўная, эстэтычная, уздзеяння. Разнастайнасць моўных сродкаў, мастацка-вобразная аб’ектывацыя свету, экспрэсіўнасць як асноўныя рысы мастацкага стылю. Уплыў мастацкага стылю на іншыя функцыянальныя стылі. Уплыў усіх функцыянальных стыляў на мову мастацкага твора. Празаічны, паэтычны і драматургічны падстылі. Тыпалогія жанраў мастацкага стылю. Лексічныя, фразеалагічныя, марфалагічныя, сінтаксічныя асаблівасці мастацкіх тэкстаў. Тропы і фігуры. Стылізацыя. Сродкі традыцыйнай вобразнасці. Стыль пісьменніка. Асаблівасці індывідуальнага стылю. Агульнае і індывідуальнае ў мове пісьменніка. Пісьменнік і літаратурная норма.

Аналіз тэкстаў мастацкага стылю.

*Канфесійны стыль* у беларускай мове.

3 гісторыі развіцця канфесійнага стылю. Канфесійны стыль у сістэме функцыянальных стыляў беларускай мовы, сфера яго выкарыстання. Абагуленасць, дакладнасць, лагічнасць, выразнасць выкладу як асноўныя стылеўтваральныя рысы канфесійнага стылю. Функцыі, падстылі і формы рэалізацыя канфесійнага стылю. Тыпалогія жанраў. Лексічныя, фразеалагічныя, марфалагічныя, сінтаксічныя асаблівасці канфесійных тэкстаў.

Аналіз тэкстаў канфесійнага стылю.

Сістэмнасць функцыянальных стыляў. Пытанне аб іерархіі стыляў. Узаемадзеянне функцыянальных стыляў.

**Стылістыка моўных Узроўняў**

*Фанетычная стылістыка* і яе прадмет.

Сістэма фонастыляў у беларускай мове (папулярна-асветніцкі, этыкетна-педагагічны, гратуляцыйны, сацыяльна-побытавы, канфесійны, навуковы, забаўляльны, рэкламны, інфармацыйны, урачысты). Стылістычныя магчымасці інтанацыі і яе кампанентаў. Тыпы вымаўлення (літаратурны, рэкамендацыйны, дапушчальны). Мілагучнасць беларускай мовы як фонастылістычная катэгорыя, яе база і генезіс. Кампаненты фонастылістыкі: маўленчы фон, інтанацыя, эмфатычны націск, якасць артыкуляцыі, даўжыня слова. Стылеўтваральныя фактары вуснага маўлення (тэмп маўлення; грамадская сфера моўнага функцыянавання; функцыянальныя моўныя стылі; выкарыстанне рытарычных элементаў). Стылістыка падрыхтаванага і спантаннага маўлення. Стылістычныя рэсурсы фанетычных адзінак (тэмп, якасць маўлення, варыянты вымаўлення, ноты маўлення, частата асноўнага тону, паўзы, мелодыка, гучнасць). Фонастылема. Вымаўленчая, камунікатыўная і вылучальная фонастылемы. Асноўныя памылкі ў вымаўленні (арфаэпічныя; дыкцыйныя).

*Лексічная стылістыка* і яе прадмет.

Лексічнае значэнне слова ў стылістычным аспекце. Выбар слова. Слова і паняцце. Прадметна-лагічнае і асацыятыўнае значэнне слова. Граматычная аформленасць слова. Слова і кантэкст. Аб’ём і змест паняцця, выражанага словам. Мнагазначнасць слова. Пераноснае значэнне слоў. Тропы.

Стылістычная канатацыя лексічных адзінак і яе віды. Функцыянальна-стылістычныя тыпы лексікі. Агульнаўжывальная лексіка. Размоўна-бытавая лексіка. Прастамоўная лексіка. Дыялектызмы. Жарганізмы. Спецыяльная лексіка. Грамадска-палітычная лексіка. Эмацыянальна-экспрэсіўныя тыпы лексікі (інтэлектуальная, экспрэсіўная, эмацыянальная).

Стылістычная характарыстыка запазычанай і ўстарэлай лексікі (гістарызмаў і архаізмаў). Неалагізмы агульнамоўныя і індывідуальна-аўтарскія, іх стылістычная характарыстыка.

Стылістычнае выкарыстанне сістэмных лексічных адносін. Стылістычнае выкарыстанне сінонімаў, перыфраз, амонімаў, паронімаў і антонімаў.

Стылістычныя паметы ў слоўніках. Тыповыя памылкі ў словаўжыванні. Недакладнае ўжыванне слова. Недапушчальныя спалучэнні слоў. Ужыванне слова без уліку кантэксту. Памылкі ў стылістычнай ацэнцы слова. Ужыванне рознастылявой лексікі. Канцылярызмы і моўныя штампы. Плеаназмы і іх віды. Таўталогія. Кантамінацыя.

*Фразеалагічная стылістыка* і яе прадмет.

Стылістычныя рэсурсы фразеалогіі. Тыпы фразеалагічных адзінак паводле стылістычнай афарбоўкі: фразеалагізмы міжстылявыя і стылістычна афарбаваныя (размоўныя, кніжныя). Стылістычныя функцыі фразеалагізмаў. Сінанімія фразеалагізмаў. Выкарыстанне фразеалагічных сродкаў мовы ў розных стылях. Змяненне, пераўтварэнне і абнаўленне фразеалагічных адзінак у мастацкай літаратуры, публіцыстыцы і размоўным стылі. Памылкі ў выкарыстанні фразеалагічных сродкаў мовы.

*Марфалагічная стылістыка* і яе прадмет.

Стылістычныя рэсурсы назоўніка. Выкарыстанне рэчыўных, зборных, канкрэтных і абстрактных назоўнікаў. Агульныя і ўласныя назоўнікі, іх экспрэсіўныя якасці. З'ява антанамазіі. Стылістычнае выкарыстанне роду назоўніка. Стылістычныя асаблівасці ўжывання ліку назоўніка. Стылістычныя асаблівасці аддзеяслоўных назоўнікаў. Семантыка-стылістычныя асаблівасці дублетных склонавых формаў. Стылістычныя асаблівасці словаўтваральных сродкаў назоўніка.

Стылістычныя рэсурсы прыметніка. Стылістычныя асаблівасці поўнай і кароткай формаў прыметніка, ступеней параўнання. Сінанімія прыметнікаў і ўскосных склонаў назоўнікаў. Стылістычныя асаблівасці словаўтваральных сродкаў прыметніка.

Стылістычныя рэсурсы займенніка. Асаблівасці ўжывання асабовых займеннікаў: пропуск асабовага займенніка пры дзеяслове-выказніку; паўтарэнне асабовага займенніка ў ролі дзейніка; выкарыстанне асабовых займеннікаў з дадатковымі сэнсавымі і экспрэсіўнымі адценнямі. Асаблівасці стылістычнага выкарыстання займеннікаў іншых разрадаў. Тыповыя памылкі ў выкарыстанні займеннікаў.

Стылістычныя рэсурсы лічэбніка. Сінанімія колькасна-іменных словазлучэнняў. Стылістычная характарыстыка варыянтных формаў лічэбнікаў. Тыповыя памылкі ва ўтварэнні і ўжыванні формаў лічэбнікаў.

Стылістычныя рэсурсы дзеяслова. Вобразна-экспрэсіўныя якасці дзеяслова. Стылістычнае выкарыстанне формаў часу, трывання, ладу дзеяслова. Сінанімія асобных форм дзеяслова. Стылявая функцыя форм дзеепрыметніка. Сінанімія зваротных і незваротных дзеясловаў.

Стылістычныя рэсурсы службовых часцін мовы. Сінанімія прыназоўнікаў.

*Сінтаксічная стылістыка* і яе прадмет.

Стылістыка словазлучэнняў. Сінанімія прыназоўнікавых і беспрыназоўнікавых канструкцый. Сінанімія прыназоўнікавых канструкцый. Кіраванне пры аднародных членах сказа. Нанізванне аднолькавых склонаў. Склоны дапаўнення пры дзеясловах з адмоўем.

Стылістыка простага сказа. Стылістычныя асаблівасці розных тыпаў простага сказа. Поўныя і няпоўныя сказы ў розных стылях маўлення. Стылістычная роля прамога і адваротнага парадку слоў. Экспрэсіўнасць эліптычных канструкцый. Сінанімія асабовых, безасабовых, няпэўна-асабовых і абагульнена-асабовых сказаў. Аднасастаўныя і двухсастаўныя сказы. Стылістычныя асаблівасці сцвярджальных і адмоўных сказаў.

Стылістычныя функцыі ўскладненняў ў сказе. Лагічныя і граматыка-стылістычныя асаблівасці спалучэння аднародных членаў. Злучнікі і прыназоўнікі пры аднародных членах. Стылістычныя асаблівасці зваротка, пабочных і ўстаўных канструкцый. Адасобленыя члены сказа.

Экспрэсіўнае вылучэнне членаў сказа (адчляненне, далучэнне, анакалуф).

Паралельныя сінтаксічныя канструкцыі. Параўнальна-стылістычная характарыстыка простых сказаў з дзеепрыслоўным словазлучэннем і складаных сказаў з даданым азначальным. Сінанімія сказаў з аддзеяслоўным назоўнікам і сказаў з асабовым дзеясловам. Сінанімія сказа з аднароднымі выказнікамі і сказа з дзеепрыслоўнай канструкцыяй, інфінітыўнага сказа і сказа з асабовым дзеясловам. Пасіўныя і актыўныя канструкцыі.

Стылістыка складанага сказа. Стылістычнае выкарыстанне розных відаў складаных сказаў. Стылістычныя функцыі злучнікаў і злучальных слоў. Экспрэсіўнае вылучэнне частак складанага сказа. Стылістычныя памылкі ў складаных сказах.

Стылістычныя прыёмы ў сінтаксічнай арганізацыі маўлення. Перыяд. Стылістычныя і рытарычныя фігуры. Анафара. Эпіфара. Хіязм. Зеўгма. Алюзія. Сінтаксічны паралелізм. Кальцо страфы. Кампазіцыйны стык. Градацыя. Антытэза. Паўтор. Рытарычнае пытанне. Рытарычны зваротак.

**Стылістыка тэксту**

Прадмет і задачы стылістыкі тэксту. Сувязь стылістыкі тэксту з функцыянальнай стылістыкай. Тэкст як асноўная камунікатыўная адзінка і прадмет стылістыкі. Феномен мастацкага тэксту. Асноўныя катэгорыі мастацкага тэкстуз пункту погляду стылістыкі (падзельнасць, кагерэнтнасць, кагезія, праспекцыя, рэтраспекцыя, лакальна-тэмпаральная аднесенасць (хранатоп), інфарматыўнасць, канцэптуальнасць, сістэмнасць, мадальнасць, прагматычная скіраванасць, завершанасць).

Асноўныя структурныя адзінкі тэксту. Прынцыпы пабудовы абзаца (лагічны; эмацыянальнага або лагічнага падкрэслення; супрацьпастаўлення). Кампазіцыйна-сэнсавы і экспрэсіўна стылістычны прынцыпы падзелу тэксту на абзацы. Статычныя і дынамічныя тыпы абзацаў; іх моўна-стылістычная спецыфіка. Арганізацыя тэксту праз ЗФА. Моўна-стылістычныя сродкі ў фарміраванні асноўных тыпаў сувязей у ЗФА (пры ланцуговай, паралельнай, далучальнай і змешанай сувязях). Выбар формы арганізацыі маўлення.

Кампазіцыя як знешні план структурнай будовы. Спецыфіка зачына (самастойнасць, новая інфармацыя).

Тыпалогія тэкстаў. Тэматычная класіфікацыя тэкстаў. Універсальная лінгвістычная класіфікацыя тэкстаў у залежнасці ад: 1) характару пабудовы тэксту (ад 1-й, ад 2-й ці ад 3-й асобы); 2) характару перадачы чужога маўлення (простая мова, ускосная мова, няўласна-простая мова); 3) колькасці камунікантаў (маналог, дыялог, палілог); 4) функцыянальна-сэнсавага прызначэння (функцыянальна-сэнсавага тыпу маўлення); 5) тыпу сувязі паміж сказамі; 6) экстралінгвістычнага поля.

Вобраз аўтара і вобраз апавядальніка ў структуры мастацкага і публіцыстычнага тэксту.

Функцыянальна-сэнсавыя тыпы маўлення. Мэта апісання, яго пабудова. Апісанне статычнае і дынамічнае. Мэта апавядання, яго структура. Мэта разважання, яго разнавіднасці. Своеасаблівасць дзеяслоўных форм у розных тыпах тэксту.

Чужое маўленне і яго стылістычныя функцыі ў розных відах тэкстаў (простая, ускосная, няўласна-простая мова). Маналог, дыялог.

Асаблівасці арганізацыі тэкстаў розных стыляў. Цэласны аналіз мастацкага тэксту.

**КУЛЬТУРА БЕЛАРУСКАГА МАЎЛЕННЯ**

Спецыфіка маўленчай дзейнасці. Праблема размежавання паняццяў мова і маўленне. Культура мовы як ступень развіцця і багацця лексікі, сінтаксіса мовы, разнастайнасць яе семантыкі і інтанацый; выразныя і сэнсавыя магчымасці моўнай сістэмы, яе невычэрпныя магчымасці, а таксама ўласцівасці ўзорных тэкстаў. Культура маўлення як канкрэтная (суб’ектыўная) рэалізацыя магчымасцей мовы ва ўмовах паўсядзённых вусных і пісьмовых зносін; сукупнасць і сістэма маўленчых камунікатыўных якасцей; навука аб сукупнасці і сістэме камунікатыўных якасцей маўлення.

Прагматычны аспект стылістыкі і культуры маўлення: культура маўленчых зносін, прамоўніцкае майстэрства, нормы маўленчых паводзін, маўленчы этыкет, агульная культура асобы. Аспекты культуры маўлення.

**Камунікатыўныя якасці маўлення**

*Правільнасць* як асноўная камунікатыўная якасць маўлення, якая заключаецца ў адпаведнасці маўлення нормам літаратурнай мовы і яе сістэме. Залежнасць ад правільнасці ўсіх астатніх якасцей маўлення. Крытэрыі правільнасці. Паняцце літаратурнай нормы. Тэорыя дынамічнай нормы. Сістэма норм беларускай літаратурнай мовы. Нормы імператыўныя і дыспазітыўныя; агульнаўжывальныя і нормы абмежаванага ўжывання. Тыпы літаратурных (структурных) моўных норм: арфаэпічныя, арфаграфічныя, акцэнталагічныя, словаўтваральныя, лексічныя, граматычныя (марфалагічныя і сінтаксічныя). Норма і варыянтнасць. Аб’ектыўнасць і значэнне варыянтнасці ў мове. Літаратурныя варыянты (варыянты ў межах нормы). Асноўныя дыскусійныя сферы нормы (паслабленне нормы). Норма і кадыфікацыя. Сучасныя тэндэнцыі нармавання. Пурызм і антынармалізатарства як дзве супрацьлеглыя тэндэнцыі ў моўным унармаванні. Моўныя і пазамоўныя фактары фарміравання і фіксавання норм. Аб’ектыўныя і суб’ектыўныя прычыны парушэння літаратурных норм. Умовы, межы, мэтазгоднасць і матываванасць адступленняў ад нормы ў розных функцыянальных стылях. Парушэнне нормы як стылістычная памылка і свядомае адхіленне ад нормы як стылістычны прыём. Тыповыя маўленчыя нестылістычныя памылкі, іх класіфікацыя і спосабы выпраўлення.

*Дакладнасць* маўлення як адпаведнасць інфармацыі прадметнай рэчаіснасці ці аб’ёму паняццяў. Сувязь дакладнасці і правільнасці маўлення. Экстралінгвістычныя і ўласна лінгвістычныя ўмовы стварэння маўленчай дакладнасці. Лексічны ўзровень як аснова фарміравання дакладнасці. Слоўнік і пытанні дакладнасці слоў. Тлумачальныя, спецыялізаваныя (аманімічныя, паранімічныя, сінанімічныя) і перакладныя слоўнікі ў фарміраванні дакладнасці. Спецыфіка дакладнасці маўлення ў розных функцыянальных стылях. Лексіка-семантычная інтэрферэнцыя ва ўмовах беларуска-рускага білінгвізму як адна з прычын недакладнасці. Тыповыя памылкі, звязаныя з парушэннем дакладнасці, іх класіфікацыя і спосабы выпраўлення.

*Лагічнасць* маўлення як камунікатыўная якасць, што адлюстроўвае сувязь маўлення з рэчаіснасцю і мысленнем. Экстралінгвістычныя і ўласна лінгвістычныя ўмовы лагічнасці. Моўныя сродкі стварэння і парушэння лагічнасці: парадак слоў, пазіцыя залежнай часткі і яе сувязь з назоўнікам (займеннікам) у складаназалежным сказе, аднародныя члены, пропуск інфармацыі ці празмернасць выказвання. Спецыфіка лагічнасці маўлення ў розных функцыянальных стылях. Прынцып адкрытай лагічнасці ў навуковым стылі. Алагізм і зеўгма як мастацкі прыём. Тыповыя памылкі, звязаныя з парушэннем лагічнасці, іх класіфікацыя і спосабы выпраўлення.

*Багацце* (*разнастайнасць*)маўлення як наяўнасць пэўнай множнасці моўных сродкаў і аптымальная насычанасць імі канкрэтных сказаў і тэкстаў. Спецыфіка багацця і разнастайнасці маўлення ў розных функцыянальных стылях. Моўнае багацце і слоўнікі.

*Выразнасць* як камунікатыўная якасць маўлення, асаблівасць яго структуры, скіраваная на падтрымку ўвагі і цікавасці ў успрымальніка. Экстралінгвістычныя і ўласна лінгвістычныя ўмовы стварэння выразнасці. Спецыфіка моўных сродкаў выразнасці ў розных функцыянальных стылях. Моўныя сродкі індывідуальнай выразнасці.

*Чысціня* маўлення як яго адпаведнасць літаратурным нормам і адсутнасць у ім пазалітаратурных сродкаў. Дыялектная, іншамоўная лексіка, жаргонныя словы, словы-паразіты і чысціня маўлення. Маўленчыя штампы і канцылярызмы. Дыялектная лексіка і стыль мастацкай літаратуры.

*Дарэчнасць* маўлення як адпаведнасць яго структуры задачам і ўмовам зносін. Экстралінгвістычныя і ўласна лінгвістычныя ўмовы дарэчнасці. Віды дарэчнасці: стылявая, кантэкстуальная, сітуацыйная, асобасна-псіхалагічная. Тыповыя памылкі, звязаныя з парушэннем дарэчнасці маўлення, іх выпраўленне.

*Сцісласць* (*лаканічнасць*) маўлення – камунікатыўная якасць маўлення, скіраваная на выбар мінімальна дастатковых моўных сродкаў. Сцісласць і закон моўнай эканоміі. Экстралінгвістычныя і ўнутрымоўныя прычыны лаканічнасці. Спецыфіка сцісласці ў розных функцыянальных стылях. Недастатковасць маўлення і шматслоўнасць як маўленчыя памылкі, спосабы іх выпраўлення.

**ПЕРАКЛАД У РАКУРСЕ**

 **СТЫЛІСТЫКІ І КУЛЬТУРЫ МАЎЛЕННЯ**

Пераклад як працэс, від творчасці і вынік камунікатыўнай дзейнасці. Стылістыка арыгінальнага і перакладнога тэкстаў. Пераклад тэкстаў рознай стылістычнай прыналежнасці. Спецыфіка перакладу з блізкароднасных моў. Слоўнікавы і перакладніцкі адпаведнікі. Безэквівалентная лексіка і спосабы яе перакладу. Спецыфіка беларускай граматычнай сістэмы і яе трансфармацыя пры перакладзе. Беларускія пісьменнікі, перакладчыкі і лінгвісты пра пытанні моўнага майстэрства і пераклад.

**Асновы стылістычнага рэдагавання**

Літаратурнае рэдагаванне як вучэбная дысцыпліна. Задачы і асноўныя правілы рэдагавання тэксту. Этапы працы над тэкстам: першапачатковае чытанне, выпраўленне памылак кампазіцыі, праверка і аналіз фактычнага матэрыялу, прадухіленне сэнсавых памылак. Віды і тэхніка праўкі тэксту.

Матываванасць моўных сродкаў як фактар размежавання стылістычнай памылкі і стылістычнай асаблівасці. Класіфікацыя стылістычных памылак, методыка іх выяўлення і выпраўлення. Стылістычныя памылкі, звязаныя: 1) са слабым валоданнем рэсурсамі мовы (беднасць слоўніка і фразеалогіі; плеаназм; таўталогія; штапм; словы-паразіты; моўная аднастайнасць; сухасць); 2) з недастаткова развітым моўным чуццём (квяцістасць; немілагучнасць); 3) з парушэннем нормаў функцыянальных стыляў (неапраўданае выкарыстанне лексікі розных стыляў; злоўжыванне канцылярызмамі; злоўжыванне спецыфічнымі словамі і тэрмінамі).

Рэдагаванне тэкстаў розных жанраў.

**ІНФАРМАЦЫЙНА-МЕТАДЫЧНАЯ ЧАСТКА**

#### Асноўная літаратура

1. Абабурка, М.В. Культура беларускай мовы / М.В. Абабурка. – Мінск: Вышэйшая школа, 1994. – 122 с.
2. Асновы культуры маўлення і стылістыкі: вучэб. дапам. для студэнтаў філал. фак. ВНУ / У.В. Анічэнка [і інш. ]. – Мінск: Універсітэцкае, 1992. – 255 с.
3. Багамолава, А.М. Стылістыка і культура беларускага маўлення : вучэб. дапам. для студэнтаў устаноў вышэйшай адукацыі па філалагічных спецыяльнасцях / А.М. Багамолава, Г.К. Семянькова. – Минск : Издательство Гревцова, 2012. – 301 с.
4. Жаўняровіч, П. Даведнік па літаратурнай праўцы: Арфаграфічны, пунктуацыйны, лексічны, марфалагічны, сінтаксічны, тэхнічны ўзроўні: Мінск: Адукацыя і выхаванне, 2017. – 448 с.
5. Каўрус, А.А. Стылістыка беларускай мовы / А.А. Каўрус. – 3–е выд., дапрац. і дап. – Мінск: Нар. асвета, 1993. – 320 с.
6. Лепешаў, І.Я. Культура маўлення: дапаможнік па курсу “Стылістыка і культура мовы” для студэнтаў спецыяльнасці 1–21 05 01 “Беларуская філалогія” / І. Я. Лепешаў. – Гродна: ГрДУ, 2007. – 203 с.
7. Лепешаў, І.Я. Асновы культуры мовы і стылістыкі: практыкум: вучэб. дапам. для філал. фак. універсітэтаў / І.Я. Лепешаў. – Мінск: Універсітэцкае, 1989. – 205 с.
8. Старасценка, Т.Я. Стылістыка беларускай мовы: вучэб.–метад. дапам. / Т.Я. Старасценка, В.В. Урбан, Ф.С. Шумчык ; Міністэрства адукацыі Рэспублікі Беларусь, Установа адукацыі “Беларускі дзяржаўны педагагічны ўніверсітэт імя М. Танка”. – 2-е выд. – Мінск: БДПУ, 2010. – 210 с.
9. Старасценка, Т.Я. Стылістыка беларускай мовы: вучэб. дапам. для устаноў вышэйш. адукац. па філал. спец. / Т.Я. Старасценка. – Мінск : РІВШ, 2013. – 212 с.
10. Сцяцко, П.У. Культура мовы / П.У. Сцяцко. – Мінск: Тэхналогія, 2002. – 444 с.
11. Цікоцкі, М. Я. Стылістыка беларускай мовы: вучэб. дапам. для фак. журналістыкі / М. Я. Цікоцкі. – Мінск: Універсітэцкае, 1995. – 294 с.
12. Цікоцкі, М.Я. Стылістыка тэксту: вучэб. дапам. для студэнтаў выш. навуч. устаноў філал. профілю / М.Я. Цікоцкі. – Мінск: Бел. навука, 2002. – 223 с.
13. Юрэвіч, А.К. Стылістыка беларускай мовы: вучэб. дапам. /А.К. Юрэвіч. – Мінск: Вышэйшая школа, 1992. – 288 с.

*Дадатковая літаратура*

1. Абабурка, М.В. Рознастылёвыя тэксты і іх аналіз: вучэб.–метадычны дапам. для студэнтаў вышэйшых навучальных устаноў, якія навучаюцца па спецыяльнасцях 1 21 05 01 “Беларуская філалогія (па напрамках)”, 1–25 01 08 “Журналістыка (па напрамках)” / М.В. Абабурка. – Магілёў: МДУ імя А.А. Куляшова, 2010. – 207 с.
2. Абабурка, М. В. Тэорыя і практыка перакладу: дапаможнік / М.В. Абабурка. – Магілёў: МДУ імя А.А. Куляшова, 2007. – 88 с.
3. Культура беларускага маўлення : метадычны дапаможнік для студэнтаў філалагічнага факультэта / Міністэрства адукацыі Рэспублікі Беларусь, Установа адукацыі “Віцебскі дзяражўны ўніверсітэт ім. П.М. Машэрава”, Кафедра беларускага мовазнаўства ; [складальнік Ю.М. Бабіч]. – Віцебск : ВДУ, 2015. – 47 с.
4. Булыка, А.М. Красамоўства ў Беларусі: хрэстаматыя для філал. спецыяльнасцей ВНУ / А.М. Булыка, Л.М. Мінакова, А.А. Станкевіч. – Мінск: Універсітэцкае, 2002. – 178 с.
5. Гілевіч, Н.І. Напачатку было слова: фрагменты лекцый па культуры мовы і стылістыцы: з назіраўнняў над тэкстамі і вуснай гаворкай: развагі філолага / уклад. і рэд. Н.С. Гілевіч. – Мінск: Про Хрісто, 2008. – 84 с.
6. Каўрус, А.А. Да свайго слова. Пытанні культуры мовы / А.А. Каўрус; пад агул. рэд. У.І. Куліковіча. – Мінск: РІВШ, 2011. – 344 с.
7. Каўрус, А.А. Слова: у слоўніку, у тэксце : артыкулы, аповеды / А.А. Каўрус. – Вільня : Логвінаў, 2014. – 352 с.
8. Культура маўлення: зборнік практыкаванняў / Міністэрства адукацыі Рэспублікі Беларусь, Установа адукацыі “Мазырскі дзяржаўны педагагічны універсітэт”. – Мазыр: МДПУ, 2005. – 28 с.
9. Любецкая, К.П. Стылістыка і культура беларускага маўлення: вучэбна–метадычны комплекс / К.П. Любецкая. – Мінск: Выд. цэнтр БДУ, 2007. – 40 с.
10. Любецкая, К.П. Функцыянальная стылістыка сучаснай беларускай мовы: практыкум / К.П. Любецкая. – Мінск: БДУ, 2010. – 52 с.
11. Міхневіч, А.Я. Слоўка за слоўкам: алфавітны даведнік па культуры беларускай мовы для ўсіх / А.Я. Міхневіч, Л.П. Кунцэвіч, Ю.В. Назаранка. – Мінск: Выдавецкі цэнтр БДУ, 2006. – 165 с.
12. Пісарэнка, А. М. Функцыянальная стылістыка беларускай мовы: вучэб. дапам. / А. М. Пісарэнка. – Мінск: БДУК, 2003. – 91с.
13. Практыкум па стылістыцы беларускай мовы: У 2 ч. / Аўт. –склад.: М. Я. Цікоцкі, А. М. Цікоцкі. – Мінск: Бел. дзярж. ун–т, 2001. – Ч. 1: Стылістычнае выкарыстанне лексічных і фразеалагічных сродкаў мовы – 72 с.; Ч. 2: Марфалагічная і сінтаксічная стылістыка – 72 с.
14. Станкевіч, А.А. Рыторыка : падручнік для студэнтаў устаноў вышэйшай адукацыі па філалагічных спецыяльнасцях / А.А. Станкевіч ; Міністэрства адукацыі Рэспублікі Беларусь, Установа адукацыі “Гомельскі дзяржаўны ўніверсітэт ім. Францыска Скарыны”. – Мінск : ГДУ, 2016. – 282 с.
15. Старасценка, Т. Я. Стылістыка тэксту: дапаможнік / Т.Я. Старасценка. – Мінск: БДПУ, 2007. – 58 c.
16. Стылістыка і культура беларускага маўлення [Электронны рэсурс] : вучэб.-метад. комплекс для студ. спец. “Беларуская мова” (па напрамках), Руская філалогія, Славянская філалогія / БДУ, філалагічны фак., каф. сучаснай беларускай мовы; аўт.-склад.: К.П. Любецкая. – Электрон. тэкставыя дан. – Мінск : БДУ, 2014. – 50 с. № 002904042014.
17. Тамашэвіч, Т. І. Асновы культуры мовы: тэксты лекцый: у 2 ч. / Т. І. Тамашэвіч. – Гродна: Гродз. дзярж. ун–т, 1985. – Ч. 1 – 69 с. ; Ч. 2 – 69 с.
18. Чарота, І. А. Мастацкі пераклад на беларускую мову: Асновы тэорыі і практ. рэкамендацыі: вучэб. дапам. / І. А. Чарота. – Мінск: БДУ, 1997. – 47 с.
19. Шумчык, Ф. С. Лексічная стылістыка беларускай мовы: вучэбна–метадычны дапаможнік / Ф. С. Шумчык. – Мінск: БДПУ, 2005. – 51 с.
20. Шумчык, Ф. С. Марфалагічная стылістыка беларускай мовы: (словаўтварэнне і іменныя часціны мовы): вучэбна–метадычны дапаможнік / Ф. С. Шумчык. – Мінск: БДПУ, 2007. – 51 с.
21. Шумчык, Ф. С. Сінтаксічная стылістыка беларускай мовы: вучэбна–метадычны дапаможнік / Ф. С. Шумчык. – Мінск: БДПУ, 2008. – 54 с.
22. Шумчык, Ф. С. Функцыянальная стылістыка беларускай мовы: вучэб.–метад. дапам. / Ф. С. Шумчык. – Мінск.: БДПУ, 2004. – 35 с.

*Слоўнікі і даведнікі*

1. Абабурка, М.В. Лінгвістычныя і тэксталагічныя тэрміны : слоўнік-даведнік / М. В. Абабурка ; Міністэрства адукацыі Рэспублікі Беларусь, Установа адукацыі “Магілёўскі дзяражаўны ўніверсітэт імя А.А. Куляшова”. – Магілёў : МДУ, 2011. – 77 с.
2. Беларуская граматыка: У 2 ч. – Мінск: Навука і тэхніка. – Ч. 1 Фаналогія. Арфаэпія. Марфалогія. Словаўтварэнне. Націск, 1985. – 431 с. ; Ч. 2. Сінтаксіс, 1986. – 327 с.
3. Беларуская мова: Энцыклапедыя / пад рэд. А. Я. Міхневіча. – Мінск: Беларуская Энцыклапедыя імя Петруся Броўкі, 1994. – 654 с.
4. Кароткая граматыка беларускай мовы: У 2 ч. / навук. рэд. А. А. Лукашанец. Ч. 1. Фаналогія. Марфаналогія. Марфалогія. – Мінск: Беларуская навука, 2007. – 351 с.; Ч. 2. Сінтаксіс. – Мінск: Беларуская навука, 2009. – 240 с.
5. Каўрус, А.А. Словаклад : слоўнік адметнай лексікі / А. А. Каўрус. – Мінск : Звязда, 2013. – 326 с.
6. Культура русской речи: энциклопедический словарь–справочник / Под ред. Л. Ю. Иванова, А. П. Сковородникова, Е. И. Ширяева и др. – 2–е изд. М.: Флинта: Наука, 2007. – 840 с.
7. Мильчин, А. Э. Издательский словарь-справочник / А. Э. Мильчин. – М.: Юрист, 2003. - 471 с.
8. Мильчин, А. Э. Справочник издателя и автора: Ред.-изд. оформ. издания / А. Э. Мильчин, Л. К. Чельцова. - 2-е изд., испр. и доп. - Москва: Олма-пресс, 2003. - 799 с.
9. Пазнякоў, М. П. Слоўнік эпітэтаў беларускай літаратурнаў мовы / М. П. Малажай. – Мінск: Навука і тэхніка, 1988. – 559с.
10. Скворцов, Л. И. Культура русской речи: словарь–справочник: учеб. пособие / Л. И. Скворцов. – М.: Академия, 2003. – 218 с.
11. Слоўнік лінгвастылічных і тэксталагічных тэрмінаў / Міністэрства адукацыі Рэспублікі Беларусь, Установа адукацыі “Магілёўскі дзяржаўны ўніверсітэт імя А.А. Куляшова”; складальнікі: М. В. Абабурка, Т. А. Казімірская, В. М. Саўчанка. – Магілёў : МДУ, 2012. – 281 с.
12. Слоўнік–даведнік асноўных лінгвастылістычных і тэксталагічных тэрмінаў / склад. М. В. Абабурка. – Магілёў: МДУ, 1998. – 24 с.
13. Шкраба, І.Р. Слоўнік беларускай безэквівалентнай лексікі ў рускамоўным дачыненні / І. Р. Шкраба. – Мінск: Беларуская Энцыклапедыя імя Петруся Броўкі, 2008. – 320 с.

**МЕТАДЫЧНЫЯ РЭКАМЕНДАЦЫІ**

**ПА АРГАНІЗАЦЫІ САМАСТОЙНАЙ РАБОТЫ СТУДЭНТАЎ**

Змест і формы самастойнай работы студэнтаў распрацоўваюцца, выбіраюцца і адаптуюцца ў адпаведнасці з мэтамі і задачамі падрыхтоўкі спецыялістаў.

Найбольш эфектыўнымі формамі і метадамі арганізацыі самастойнай работы студэнтаў з’яўляюцца:

* выкананне прамежкавых тэстаў;
* распрацоўка індывідуальных і калектыўных навукова-творчых заданняў і праектаў;
* падрыхтоўка і ўдзел у правядзенні актыўных форм навучання (дыскусіі, дэбаты, прэс-канферэнцыі);
* лінгвастылістычны аналіз тэкстаў розных стыляў;
* вывучэнне студэнтамі навукова-метадычных артыкулаў па праблемах беларускага і замежнага мовазнаўства, іх анатаванне і рэцэнзаванне;
* падрыхтоўка навуковых матэрыялаў, дакладаў, навукова-даследчых работ для ўдзелу ў студэнцкіх навукова-практычных канферэнцыях, конкурсах;
* самакантроль шляхам выканання трэніровачных (у тым ліку камп’ютарных) тэстаў і заданняў;
* індывідуальныя кансультацыі з выкладчыкам.

**ПЕРАЛІК РЭКАМЕНДУЕМЫХ СРОДКАЎ ДЫЯГНОСТЫКІ**

Для кантролю якасці адукацыі па вучэбнай дысцыпліне “Стылістыка і культура беларускага маўлення” выкарыстоўваюцца наступныя сродкі дыягностыкі:

* тэсты па вывучаемых раздзелах (тэмах);
* вуснае (пісьмовае) апытванне падчас заняткаў;
* пісьмовыя кантрольныя работы;
* камп’ютарныя тэсты;
* пісьмовыя работы (эсэ, рэцэнзіі, анатацыі);
* адзнака па практычных занятках;
* выніковае тэсціраванне;
* прамежкавыя формы атэстацыі (калёквіум, прамежкавы залік);
* выніковыя формы атэстацыі (экзамен, залік).

**ПРЫКЛАДНЫЯ ТЭСТАВЫЯ ЗАДАННІ**

**ПА ВУЧЭБНАЙ ДЫСЦЫПЛІНЕ**

**“СТЫЛІСТЫКА І КУЛЬТУРА БЕЛАРУСКАГА МАЎЛЕННЯ”**

Выкарыстанне ў адукацыйным працэсе комплексных тэставых заданняў забяспечвае засваенне студэнтамі спецыфікі вучэбна-даследчай дзейнасці на розных узроўнях, што дазваляе эфектыўна дыягнаставаць фарміруемыя лінгвістычныя кампетэнцыі.

**1. Адзначце агульнаўжывальныя словы:**

1. Маляваць
2. Гіпербала
3. Разява
4. Каляровы
5. Кніга

**2. Адзначце словы з эмацыянальна-экспрэсіўнай афарбоўкай**

1. Піць
2. Лайдак
3. Бабуля
4. Плявузгаць
5. Слоўнік

**3. Адзначце словы з функцыянальна-стылістычнай афарбоўкай**

1. Кандэнсатар

2. Вада

3. Рэзекцыя

4. Стол

5. Дэбет

**4. Адзначце асноўныя функцыі, уласцівыя мастацкаму стылю**

1. Інфарматыўная (паведамленне)

2. Эстэтычная

3. Забеспячэнне зносін

4. Уздзеяння

5. Валюнтатыўная (загадная)

**5.Вызначце стыль тэксту**

Увогуле, для беларускай літаратурнай мовы характэрны яшчэ моцны ўплыў дыялектнай мовы, аб чым сведчыць трывалае суіснаванне побач з нарматыўнымі варыянтамі шматлікіх не прызнаных нормай варыянтаў. Так, у Тлумачальным слоўніку беларускай мовы, у Граматыцы-85 зафіксавана адна зыходная форма для назоўніка *далонь*; у творным вызначана адна форма – з канчаткам –*ю* пры падаўжэнні *н*: *далонню*. У творах мастацкай літаратуры, публіцыстыкі пашыраны шматлікія ненарматыўныя варыянты: *далонь* – *далоня*, *далоня*; *далонню* – *даланёй* (*даланёю*), *далоняй* (*далоняю*).

Варыянтнасць з'яўляецца вынікам як натуральнага развіцця мовы, так і дзеяння пазамоўных фактараў – у сістэме беларускай літаратурнай мовы ў вялікай ступені тлумачыцца значным перыядам абмежавання беларускай мовы шмат у якіх сферах ужывання, што ўскладняе працэс нармалізацыі.

1. Публіцыстычны
2. Навуковы
3. Афіцыйна-справавы
4. Мастацкі
5. Канфесійны

**6. Адзначце стыль, якому ўласцівы наступныя моўныя асаблівасці:**

*выкарыстанне тэрміналагічнай і спецыяльнай лексікі, іншамоўных слоў, вялікай колькасці назоўнікаў і прыметнікаў, прыназоўнікаў і слоў, якія ўказваюць на лагічнасць выказвання; безасабовыя, няпэўна-асабовыя і намінатыўныя сказы з іменным складаным выказнікам і нулявой звязкай; перавага апавядальных сказаў; складаныя сказы ці простыя, ускладненыя аднароднымі членамі, пабочнымі і ўстаўнымі канструкцыям*.

1. Публіцыстычны
2. Афіцыйна-справавы
3. Гутарковы
4. Канфесійны
5. Навуковы

**7. Адзначце прыметы публіцыстычнага стылю**

1. Аператыўнасць

2. Спантаннасць маўлення

3. Даступнасць

4. Афіцыйнасць

5. Строгая лагічнасць

**8. Адзначце жанры навуковага стылю**

1. Рэцэнзія
2. Манаграфія
3. Аўтабіяграфія
4. Справаздача
5. Загад

**9. Адзначце, якія кампаненты складаюць схему тэксту-апісання**

1. Уступ (завязка)

2. Агульнае ўяўленне аб прадмеце

3. Асноўная частка

4. Прыметы прадмета

5. Адносіны аўтара

1. **Адзначце стыль і тып тэксту**

Неабходнай умовай выпрацоўкі вымаўленчых норм – развіцця вуснай формы літаратурнай мовы – з’яўляецца шырокае выкарыстанне літаратурнай мовы ў вусных зносінах. У дакастрычніцкі перыяд кола людзей, якія карысталіся беларускай літаратурнай мовай, было вельмі вузкім, як правіла – гэта пісьменнікі ды невялікая жменька вясковай інтэлігенцыі. Акрамя таго, як сведчаць літартурныя творы той пары, ва ўсіх гэтых людзей былі яшчэ зусім жывыя іх родныя гаворкі. Зразумела, што ў такіх умовах не магла ісці гутарка аб інтэнсіўным станаўленні вымаўленчых норм беларускай літаратурнай мовы. Аднак гэта не значыць, што ў вымаўленні ўсіх, хто гаварыў на беларускай літаратурнай мове, тады не было нічога агульнага. Некаторыя агульныя нормы вымаўлення ўжо існавалі. Але яны былі створаны не ў выніку працяглай практыкі карыстання літаратурнай мовай, а хутчэй былі абумоўлены натуральным укладам моўных органаў, уласцівым беларускай мове, ці іншымі словамі – артыкуляцыйнай базай беларускай мовы.

* 1. Мастацкі, разважанне.
	2. Публіцыстычны, апісанне.
	3. Навуковы, разважанне.
	4. Гутарковы, апісанне.
	5. Канфесійны, апавяданне.
1. **Адзначце, якія сродкі тэкставай сувязі выкарыстаны ў тэксце**

Як бачым, распрацоўка праблемы немарфалагізаваных семантыка-сінтаксічных катэгорый мае пэўныя традыцыі. Але ідэя яшчэ, відаць, не выспела канчаткова, не выкрышталізавалася ў асобную праблему, аб чым сведчаць як неўпарадкаванасць тэрміналогіі ў пэўнай частцы работ, так і пазатэрміналагічнае, імпліцытнае вырашэнне пытанняў – у другой. Разам з тым экскурс у гісторыю праблемы дазваляе пераканацца ў яе актуальнасці і вызначыць найбольш важныя пытанні, якія чакаюць разгляду. Да ліку апошніх у першую чаргу адносяцца сутнасць семантыка-сінтаксічных катэгорый, іх сістэмны статус, суадносіны з лексіка-семантычнымі і ўласна граматычнымі групоўкамі, а таксама характар і сродкі іх выражэння ў маўленні.

1.Займеннікі.

2. Паўтор слоў.

3. Сінонімы.

4. Аднатыпная будова сказаў.

5. Злучнікі.

6. Пабочныя канструкцыі.

1. **Вызначце спосаб сувязі сказаў у тэксце**

На этапе станаўлення сучаснай беларускай літаратурнай мовы (так званы дакастрычніцкі перыяд) выкарыстанне кампазітаў было абмежаваным, пераважна ўжываліся складанні народна-гутарковага паходжання; словы кніжныя сустракаюцца рэдка (параўн. *галалёд, малазямельны, сенажаць, канакрад, браталюбівы, векавечны, благанадзёжны, чарнасоценны, кнігоіздацельство, вельміпаважаемыя* і інш.). Сустракаюцца і першыя кампазіты-тэрміны (*Северо-Западный край, ваенна-палявы суд, самаўласьць, суперфасфат, цынкаграфія, фатаграфія* і інш.) Многія з гэтых слоў у беларускі друк прыходзілі непасрэдна з рускай мовы, аднак было іх усё ж нямнога. У гэты час пачынае праяўляцца тэндэнцыя інавацыйнага пошуку ў галіне кампазіцыі сярод беларускіх пісьменнікаў (*агняпасак, віхрабежны, златаблеск, пустасейны* і інш.)

1. Ланцужковая.
2. Параллельная.
3. Далучальная.
4. Змешаная.

**13. Азначэнне якога тропа прыведзена ніжэй:**

Від тропа, заснаваны на пераносе назвы аднаго прадмета ці з'явы на іншы прадмет ці з'яву на аснове пэўнай знешняй ці ўнутранай сувязі паміж імі.

1. Метафара
2. Гіпербала
3. Літота
4. Антытэза
5. Эпітэт

**14. Якая сінтаксічная фігура выкарыстана ва ўрыўку:**

 *Калі вораг сарве яблык, паспеўшы ў нашым садзе, то яблык разарвецца ў яго руках гранатай! Калі ён сажне жменю нашых цяжкіх каласоў, зерне вылеціць і паразіць яго свінцовым дажджом! Калі ён падыдзе да нашых чыстых, сцюдзёных крыніц, яны перасохнуць, каб не даць яму вады.*

1. Паралелізм

1. Градацыя
2. Рытарычны зварот
3. Анафара
4. Умоўчанне

**15. Адзначце стылі сучаснай беларускай мовы**

1. Афіцыйна-справавы
2. Мастацкі
3. Навуковы
4. Гутарковы
5. Канфесійны
6. Публіцыстычны
7. Рэкламны
8. Судовы
9. Ваенны

Вучэбнае выданне

**СТЫЛІСТЫКА І КУЛЬТУРА БЕЛАРУСКАГА МАЎЛЕННЯ**

**Тыпавая вучэбная праграма**

**для вышэйшых навучальных устаноў па спецыяльнасці**

**1-21 05 01 “Беларуская філалогія (па напрамках)”**

С к л а д а л ь н і к і

**Любецкая** Кацярына Пятроўна

**Чахоўскі** Георгій Канстанцінавіч

**Чахоўская** Таццяна Леанідаўна

У аўтарскай рэдакцыі

Адказны за выпуск *Г.К.Чахоўскі*

Падпісана да друку \_\_\_\_ 2017. Фармат 60×84/16. Папера афсетная.

Гарнітура Таймс. Ум. друк. арк. 1,63. Ул.-выд. арк. 1,66. Тыраж 50 экз. Зак.

Беларускі дзяржаўны ўніверсітэт.

ЛВ № 02330/0056804 ад 02.03.2004.

220030, Мінск, праспект Незалежнасці, 4.

Надрукавана з арыгінала-макета заказчыка

на капіравальна-множыльнай тэхніцы

філалагічнага факультэта

Беларускага дзяржаўнага ўніверсітэта.

220030, Мінск, вул. К.Маркса, 31.